Våren 1930 eksproprierte Oslo kommune en del av fabrikkens tomt på adressen St. Halvards gate 35–39. All produksjon av biler og busskarosserier måtte innstilles, og fabrikken gikk tilbake til produksjonen av gjerder og porter, som var mindre plasskrevende. Dette pågikk i mange år, og i 1983 startet bedriften et samarbeid med Trondhjems Jernindustri. Men selskapets finansielle situasjon forverret seg utover i 1980-årene, og i 1989 solgte Trondhjems Jernindustri Geijer til det svenske Gunnebo.